วัฒนา ชี้ ในวิกฤติโควิด-19 มีโอกาส หากทำได้ตามแนะ 
นายวัฒนา เมืองสุข แกนนำเพื่อไทย แนะ ในวิกฤติโควิด-19 ทำเศรษฐกิจไทยมีโอกาสฟื้นได้ในอนาคต หากทำได้ตามที่บอก แต่ยังไม่ลืม ตอก รัฐบาลบิ๊กตู่ ผลพวงจากรธน.60 ทำคนไทยฆ่าตัวตาย เพราะเยียวยาล่าช้าวันที่ 27 เม.ย. นายวัฒนา เมืองสุข แกนนำพรรคเพื่อไทย โพสต์เฟซบุ๊กว่า ตนเคยโพสต์ไปก่อนหน้านี้ว่า ในทุกวิกฤติจะมีโอกาสเสมอ ขึ้นอยู่กับสติปัญญาของผู้นำจะมองเห็นโอกาสนั้นหรือไม่ เช่น เรื่องเศรษฐกิจที่โควิด-19 ให้โอกาสรัฐบาล พล.อ.ประยุทธ์ จันทร์โอชา นายกฯ และรมว.กลาโหม ได้เริ่มต้นนับหนึ่ง พร้อมกับมหาอำนาจทางเศรษฐกิจทั่วโลก แต่ที่เห็นและเป็นไป คือ นอกจากรัฐบาลจะมองไม่เห็นแล้ว ยังทำลายโอกาสเหล่านั้นด้วย ทั้งนี้ โอกาสแรกคือ เกษตรกรไทยสามารถสร้างความเชื่อมั่นให้โลกเห็นว่ากระบวนการผลิตของเราตั้งแต่การปลูก การเก็บเกี่ยว และการบรรจุหีบห่อ ทำโดยผู้ที่ได้รับการตรวจและรับรองว่า ปลอดจากเชื้อ หรือกระบวนการตั้งแต่ฟาร์มถึงโต๊ะอาหาร เป็นไปอย่างถูกสุขลักษณะสินค้าไทย จะมีชื่อเสียงทั่วโลก โอกาสต่อมา คือ อสังหาริมทรัพย์ไทย เพราะสภาพแวดล้อม สถานที่ท่องเที่ยว ภูมิอากาศของเรา ที่ไม่เป็นมิตรกับไวรัส รวมทั้งความก้าวหน้าของการสื่อสารและความมีชื่อเสียงทางการแพทย์ จะทำให้เศรษฐี หรือผู้บริหาร เลือกที่จะใช้ไทยเป็นที่อยู่ เพราะสามารถทำงานจากบ้านได้ ถ้าไม่เชื่อลองทำสำรวจได้ว่า คนในโลกจะเลือกไทย หรืออิตาลี หรืออังกฤษ เป็นที่ทำงานจากบ้าน อีกทั้งคุณประโยชน์ของโควิด-19 ยังทำให้คนไทยเห็นผลพวงของรัฐธรรมนูญ 2560 ที่ทำให้คนไทยได้รัฐบาลที่ไร้ประสิทธิภาพ จ่ายเงินเยียวยาล่าช้า และไม่ทั่วถึงจนคนฆ่าตัวตาย แต่ดำเนินคดีกับผู้ที่แจกอาหารช่วยประชาชน จับคนวิจารณ์รัฐบาล หรือจับคนไร้บ้านในข้อหาออกจากบ้านช่วงเคอร์ฟิว นอกจากนี้ ยังมียุทธศาสตร์ชาติที่ไร้ประโยชน์ และ ส.ว. ที่พร้อมใจกันเลือก พล.อ.ประยุทธ์ แต่อยู่ตรงข้ามประชาชน
นายวัฒนา เมืองสุข แกนนำเพื่อไทย แนะ ในวิกฤติโควิด-19 ทำเศรษฐกิจไทยมีโอกาสฟื้นได้ในอนาคต หากทำได้ตามที่บอก แต่ยังไม่ลืม ตอก รัฐบาลบิ๊กตู่ ผลพวงจากรธน.60 ทำคนไทยฆ่าตัวตาย เพราะเยียวยาล่าช้า 
วัฒนา เมืองสุข,โควิด-19,เพื่อไทย,ข่าวทั่วไป